Ranulphus, comes Cestrie, Hugoni Dei gratia Lincolniensi episcopo et capitulo Lincolniensis ecclesie et constabulario suo et dapifero et justiciariis et vicecomitibus et baronibus et ministris et ballivis et omnibus hominibus et amicis suis Francis et Anglicis et omnibus prelatis et filiis sancte matris ecclesie salutem. Noverit universitas vestra me, pro amore Dei et pro salute anime mee et animarum antecessorum meorum concessisse et hac presenti carta mea confirmasse omnes donaciones et libertates quas Ranulphus, comes Cestrie, avus meus, dedit Deo et beate Marie et Sancto Jacobo et Sancto Benedicto et monachis eorum in Mentinges, volo itaque et firmiter precipio quod predicti monachi bene et quiete et libere et honorifice imperpetuum teneant omnia illa que predictus avus meus eis dedit in predicta villa, sicut in carta ipsius continetur, et in carta patris mei confirmatur. Ita quod de bosco meo de Mentingis capiant quod eis necessarium erit decenter per visum forestariorum meorum. Praeterea dedi et concessi et hac carta mea confirmavi Deo et Sancte Marie et Sancto Jacobo et Sancto Benedicto et predictis monachis decimam assarti de bosco predicto de Mentingis in perpetuum habendam sicut puram et perpetuam elemosinam. Testibus hiis: Simone de Kyma; Thome, dispensario; Ranulpho de Praeriis, Gaufrido et Willelmo Farsy; Ricardo de Croile; Hugone et Ricardo de Bordele; Ricardo de Peissun; Simone de Dribia; Philippo de Thateshale; Ricardo de Waringwurthe; Roberto, filio suo; Harculpho de Praeriis; Radulpho, filio Simonis; Rogero de Maletot; Rogero de Estreby; Roberto, clerico, ballivo Bancefordie; Thome, clerico, presencium scriptore, et aliis multis. Apud Bencefordiam.